ഇന്ത്യകസാക്കിസ്ഥാന് സംയുക്ത സൈനിക പരിശീലനം 2021 ആഗസ്റ്റ് 30ന് ആരംഭിക്കും സൈനിക നയതന്ത്ര ശ്രമങ്ങളുടെ ഭാഗമായി, കസാക്കിസ്ഥാനുമായി വളര്ന്നുവരുന്ന തന്ത്രപരമായ ബന്ധം ശക്തിപ്പെടുത്തുക ലക്ഷ്യമിട്ടുള്ള, ഇന്ത്യകസാക്കിസ്ഥാന് സംയുക്ത സൈനിക പരിശീലനത്തിന്റെ 5ആം പതിപ്പ്, KAZIND21 കസാഖിസ്ഥാനിലെ ഐഷാ ബീബിയിലെ പരിശീലന കേന്ദ്രത്തില് 2021 ഓഗസ്റ്റ് 30 മുതല് സെപ്റ്റംബര് 11 വരെ നടക്കും. ഇരു സൈന്യങ്ങളും പങ്കെടുക്കുന്ന സംയുക്ത സൈനിക പരിശീലനമാണിത്. ഇന്ത്യന് കരസേനയെ പ്രതിനിധീകരിച്ച് പങ്കെടുക്കുന്ന ബിഹാര് റെജിമെന്റിലെ ഒരു ബറ്റാലിയനില് കണ്ടിന്ജന്റ് കമാന്ഡറുടെ നേതൃത്വത്തിലുള്ള 90 സൈനികരാണ് ഉള്പ്പെടുന്നത്. യുഎന് നിര്ദ്ദേശമനുസരിച്ച് സംഘടിപ്പിക്കുന്ന പരിശീലനത്തിലൂടെ ഇന്ത്യയുടെയും കസാക്കിസ്ഥാന്റെയും സൈനികര്ക്ക് പര്വ്വത, ഗ്രാമീണ സാഹചര്യങ്ങളില് കലാപ ഭീകരവാദ പ്രവര്ത്തനങ്ങള്ക്കെതിരായ നീക്കങ്ങള്ക്ക് വേണ്ട പരിശീലനം ലഭ്യമാകാന് ഇതിലൂടെ അവസരമൊരുങ്ങും. ഇന്ത്യയുടെയും കസാക്കിസ്ഥാന്റെയും സായുധസേനകള് തമ്മിലുള്ള പരസ്പര വിശ്വാസവും പരസ്പര സഹകരണവും മെച്ചപ്പെടുത്തുന്നതിനും മികച്ച സമ്ബ്രദായങ്ങള് പങ്കിടുന്നതിനും സംയുക്ത പരിശീലനം വഴിയൊരുക്കും.